ഫീസ് കുടിശ്ശിക ഓണ്ലൈന് ക്ലാസില്നിന്ന് മൂന്നാം ക്ലാസുകാരനെ പുറത്താക്കിയെന്ന് ഒറ്റപ്പാലം: രണ്ടുമാസത്തെ ഫീസ് അടക്കാത്തതിെന്റ പേരില് ഓണ്ലൈന് പഠനത്തിനായി ഏര്പ്പെടുത്തിയ വാട്സ്ആപ് ഗ്രൂപ്പില്നിന്ന് മൂന്നാം ക്ലാസുകാരനെ സ്വകാര്യ സ്കൂള് അധികൃതര് നീക്കിയതായി പരാതി. വാണിയംകുളത്തെ സ്വകാര്യ ഇംഗ്ലീഷ് മീഡിയം സ്കൂള് അധികൃതരുടെ നടപടിയെ തുടര്ന്ന് പഠനം വഴിമുട്ടിയ കുട്ടിയുടെ മാതാപിതാക്കള് ടി.സി വാങ്ങി കൂനത്തറയിലെ ഗവ. ഹയര് സെക്കന്ഡറി സ്കൂളില് ചേര്ന്നു.കൂനത്തറയില് ഓട്ടോ ഡ്രൈവറായ എസ്. പ്രദീഷിെന്റ മകനാണ് പഠനവിലക്കിന് ഇരയായത്. ജൂണ്, ജൂലൈ മാസങ്ങളിലെ ഫീസാണ് അടക്കാന് ബാക്കിയുള്ളത്. എല്.കെ.ജി മുതല് ഇതേ വിദ്യാലയത്തിലാണ് കുട്ടി പഠിച്ചുവരുന്നത്. മുന്കാലങ്ങളില് കൃത്യമായി ഫീസ് അടച്ചുവന്നിരുന്നതാണെന്നും എന്നാല്, ലോക്ഡൗണ് മൂലം ഓട്ടോയില്നിന്ന് കാര്യമായ വരുമാനം ഇല്ലാതായതാണ് ഫീസ് കുടിശ്ശികക്ക് കാരണമായതെന്നും പ്രദീഷ് പറഞ്ഞു. മാസം 700 രൂപയാണ് ഫീസിനത്തില് അടക്കേണ്ടത്. നിലവില് നേരിടുന്ന പ്രതിസന്ധി ക്ലാസ് അധ്യാപികയെ അറിയിച്ചിരുന്നതാണ്. ഒരാഴ്ചക്കകം കുടിശ്ശിക അടക്കുമെന്ന ഉറപ്പ് നല്കിയാല് പഠനം തുടരാമെന്നാണ് സ്കൂള് അധികൃതര് അറിയിച്ചതെന്നും കടം ലഭിക്കാന് പോലും സാഹചര്യമില്ലാത്തതിനാല് കുട്ടിയെ മറ്റൊരു സ്കൂളിലേക്ക് മാറ്റാന് നിര്ബന്ധിതനാവുകയായിരുന്നെന്നുമാണ് പിതാവിന്െറ വിശദീകരണം. ഏറ്റവും കുറഞ്ഞ ഫീസാണ് കുട്ടികളില്നിന്ന് ഈടാക്കുന്നതെന്നും ഫീസ് അടക്കാത്തതിന്െറ പേരില് ആരെയും ഇതുവരെ പുറത്താക്കിയിട്ടില്ലെന്നും അധ്യാപകര്ക്ക് സംഭവിച്ച പിഴവാകാം കാരണമെന്നുമാണ് സ്കൂള് അധികൃതരുടെ പ്രതികരണം.